**ЗАКОН**

**О ИЗМЈЕНАМА ЗАКОНА О ИЗВРШЕЊУ БУЏЕТА**

**РЕПУБЛИКЕ СРПСКЕ ЗА 2018. ГОДИНУ**

Члан 1.

У Закону о извршењу Буџета Републике Српске за 2018. годину („Службени гласник Републике Српске“, бр. 114/17 и 45/18), у члану 2. на крају става 3. послије ријечи: „годину“ додају се ријечи: „и Одлуком о усвајању Другог ребаланса буџета Републике Српске за 2018. годину“.

Члан 2.

У члану 23. став 2. мијења се и гласи:

„(2) Уколико су другим законима прописани новчани издаци из буџета, који се разликују од планираних износа утврђених овим законом или Одлуком о усвајању Буџета Републике Српске за 2018. годину, Одлуком о усвајању Ребаланса буџета Републике Српске за 2018. годину, односно Одлуком о усвајању Другог ребаланса буџета Републике Српске за 2018. годину, примјењују се одредбе и планирани износи утврђени овим законом, односно овим одлукама.“

Члан 3.

Овај закон ступа на снагу наредног дана од дана објављивања у „Службеном гласнику Републике Српске“.

Број:02/1-021- 1267/18 ПРЕДСЈЕДНИК

Датум: 23. децембар 2018. године НАРОДНЕ СКУПШТИНЕ

***Недељко Чубриловић***